Bobby Darin

Si Bobby Darin (namundag Walden Robert Cassotto; Mayo 14, 1936 – Desyembre 20, 1973) sarong Amerikano musiko, parasurat-kanta, asin aktor. Siya nagtotogtog nin jazz, pop, rock and roll, folk, swing, asin country music.

Si Darin nagpoon kan saiyang karera komo paragibong-kanta ki Connie Francis. Si Darin kapwa-pigsurat asin  pigrekord an enot niyang nag'abot-milyon na single, "Splish Splash", kan 1958. Iyan nasundan kan sadiri niyang kantang "Dream Lover", dangan kan "Mack the Knife" asin "Beyond the Sea", na nagdara saiya nin kanigoan na kabantogan sa bilog na kinaban. Kan 1962, si Darin nasikwit an Golden Globe Award para sa saiyang enot na pelikula, Come September, na kaibang pagbida saiya an enot niyang agom, aktres Sandra Dee.

Durante kan mga 1960, si Darin nagin aktibo sa politika asin nagtrabaho sa Partido Demokratikong kampanya presidensyal ni Robert F. Kennedy. Siya presente sa Ambassador Hotel sa Los Angeles kan momentong pag'asasinar ki  Robert Kennedy kan Hunyo 1968. Kan taon na idto, nadiskubre ni Darin an nagpadakula saiya an saiyang lola, bako pala an saiyang ina, sak naaraman niya na an huna niyang tugang niya iyo pala an tunay niyang ina. An mga bagay na ining pagkakadiskubre niya nagkawsa sa saiya na mag'olmong nin solo-solo nin halawig na peryodo. 

Buhay-bagsik
Si Darin may maluyang salud maski poon pa kan siya sadit pa. Siya gamay kan omboy pa, saka kan pag'edad walo, inaatake na siya kan helang na rheumatic fever na nagpaluya na gayo kan  saiyang puso. Durante kan enot niyang heart surgery kan Enero 1971, siya tinakodan nin artipisyal na mga balbula asin ta nagmalaymay siya nin bilog na taon huli sa operasyon.

Durante kan saiyang mga huring taon kan saiyang buhay, siya parati kinakatitan nin okseheno pakakaperform niya sa entabladop o sa pagpepelikula.

Kagadanan
Kan 1973, pakadai niya makatomar nin antibiotic proteksyon sa psuo niya bago siya magbisita sa dentista, sin Darin nagkaigwa nin inapod na  sepsis, sarong sistemikong impeksyon na makuri na nagpaluyang marhay sa saiyang hawak masin  naapektohan saiyang balbula sa puso. Kan Desyembre 11 kan taon na idto, siya naglaog sa Cedars of Lebanon Hospital sa Los Angeles para sa operasyon sa paghirarahay kan saiyang mga balbula sa puso na ikinabit saiya kan Enero 1971. Kan bangging Desyembre 19, apat-katawong pag'iribang mga siruhano anom na oras siyang pigdamlagan sa paghirahay kan saiyang puso. Pakatapos kan operasyon agang amay kan Desyembre 20, si Darin binawian-buhay man girarayna daa na nagkamalay. Siya nagadan sa edad na 37.

An ultimong kahagaran ni Darin na an siyang bangkay idonar sa sarong ospital para sa pag'aadal medikal, asin an saiyang walat sa pagkagadan dinara asiun pig'entrega sa UCLA Medical Center shortly after his death.

Legasya
Kan 1990, si Darin ipig'ako sa lista kan Rock and Roll Hall of Fame, na an nag'ansunsyo kan onra iyo an saiyang ka-ugos na amigo na si Paul Anka. Kan 1999, siya nabotohan na makalaog sa lista kan Songwriters Hall of Fame.

An parasurat-kanta na si Alan O'Day pigtsambit si Darin asin  saiyang rekording na "Mack the Knife" sa kantang "Rock and Roll Heaven" (na nagputok sa pagkanta kaini kan the Righteous Brothers), ini bilang pag'umaw sa mga dipuntong musiko, na si O'Day minukna pakagadan sana ni Darin.

Kan Mayo 14, 2007, si Darin ginawadan premyo kan siya tina'wan nin bitoon sa Las Vegas Walk of Stars sa pag'ponra kan saiyang ambag sa pagpabantog kan Las Vegas bilang "Entertainment Capital of the World" asin nginaranan siya komo saro sa ika-20ng siglong mga mahusay na mga entertainers. Saiyang mga tagahanga iyo an nagbayad kan saiyang bitoon. Si Darin igwa man bitoon sa Hollywood Walk of Fame.

Kan Desyembre 13, 2009, sa 2010 na seremonya kan Grammy Awards, si Darin piggawadan nin postumang Lifetime Achievement Award kan Recording Academy.
Diskograpiya

Mga Studio album

 Bobby Darin (1958)
 That's All (1959)
 This Is Darin (1960)
 For Teenagers Only (1960)
 The 25th Day of December (1960)
 Two of a Kind (1961)
 Love Swings (1961)
 Twist with Bobby Darin (1961)
 Bobby Darin Sings Ray Charles (1962)
 Things and Other Things (1962)
 Oh! Look at Me Now (1962)
 You're the Reason I'm Living (1963)
 It's You or No One (1963)
 18 Yellow Roses (1963)
 Earthy! (1963)
 Golden Folk Hits (1963)
 Winners (1964)
 From Hello Dolly to Goodbye Charlie (1964)
 Venice Blue (1965)
 Bobby Darin Sings The Shadow of Your Smile (1966)
 In a Broadway Bag (Mame) (1966)
 If I Were a Carpenter (1966)
 Inside Out (1967)
 Bobby Darin Sings Doctor Dolittle (1967)
 Bobby Darin Born Walden Robert Cassotto (1968)
 Commitment (1969)
 Bobby Darin (1972)

 Filmograpiya 
Mga Pelikulang Siya Nagbida

 Pepe (1960)
 Come September (1961)
 Too Late Blues (1961)
 State Fair (1962)
 Hell Is for Heroes (1962)
 If a Man Answers (1962)
 Pressure Point (1962)
 Captain Newman, M.D. (1963)
 That Funny Feeling (1965)
 Gunfight in Abilene (1967)
 Stranger in the House (1967)
 The Happy Ending (1969)
 Happy Mother's Day, Love George (1973)

Mga libro
 Dodd Darin and Maxine Paetro: Dream Lovers: the Magnificent Shattered Lives of Bobby Darin and Sandra Dee. New York: Warner Books, 1994. 
 David Evanier: Roman Candle: The Life of Bobby Darin. Albany, NY: SUNY Press, 2010. 
 Shane Brown: "Bobby Darin: Directions. A Listener's Guide: 2nd edition". 2018 

 Toltolan 

Mga panluwas na takod

 Bobby Darin Official website


 The Bobby Darin Underground: Ultimate Resource for All Bobby Darin Music 

 "Beyond the Sea" (2004) Hollywood movie on the life of Bobby Darin
 Bobby Darin interview recorded November 5, 1967 on the Pop Chronicles

Kategorya:Bobby Darin
Kategorya:Mga 1936 na kamundagan
Kategorya:Mga 1973 na kagadanan
Kategorya:Mga Amerikanong crooner
Kategorya:Mga Amerikanong lalaking parakanta asin parasurat-kanta
Kategorya:Mga Amerikanong mga parakantang jazz